Down in It

**«Down in It»,** ամերիկյան Nine Inch Nails ինդուստրիալ ռոք խմբի դեբյուտային սինգլ, թողարկվել է 1989 թվականի սեպտեմբերի 15-ին։ Խմբի դեբյուտային՝ Pretty Hate Machine ալբոմից վերցված այս երգը առաջինն է, որը գրել է խմբի վոկալիստ Թրենթ Ռեզնորը։

## Արտադրություն
Ռեզնորը, Քեյթ ԼեԲլանկը և Ադրիան Շերվուդը ավարտել էին «Down In It» 12 դյույմանոց սինգլի ձայնագրությունը 1989 թվականի հունիսին։ Երգի ավարտական տեքստը «Rain Rain Go Away» մանկական ոտանավորից է։

## Թողարկում
Սկզբում թողարկվել են միայն ձայնապնակի վրա, ալբոմի հաջողությունից հետո ավելի ուշ ստեղծվել է սինգլի CD տարբերակը։ Սինգլ հրատարակության առաջին երգը՝ «Down in It (Skin)»-ը, Pretty Hate Machine ալբոմի միքսն է։ Շապիկը նման է Joy Division-ի առաջին «Unknown Pleasures» ալբոմին, ընդ որում Ռեզնորը միշտ նշում էր Joy Division-ի ազդեցությունը իր աշխատանքի վրա, իսկ ավելի ուշ Nine Inch Nails-ը ներառել է Joy Division-ի «Dead Souls» երգը 1994 թվականի «Ագռավը» ֆիլմի սաունդթրեքի համար։

## Առաջխաղացում
Մոտավորապես նույն ժամանակ, երբ թողարկվել է սինգլը, խումբը կատարել է երգը հնչյունագրով Dance Party USA պարային երաժշտական շոուի ժամանակ։ Տեսանյութը, որը սկզբում համարվել է կորած, վերագտնվել է 2012 թվականին և վիրուսային է դարձել Յություբում տեղադրելուց հետո։ Ռեզնորը տեսանյութին արձագանքել է իր Թվիթթերի էջում՝ նշելով, որ խումբը հայտնվել է շոուում՝ որոշելով, որ դա «այդ ժամանակ նրանց ամենաանհեթեթ ընտրությունն էր» այն հեռուստատեսային ծրագրի համար, որտեղ նրանք կցանկանային ելույթ ունենալ։

### Թողարկումներ
* TVT Records TVT 2611 – 12 ձայնապնակ
* TVT Records TVT 2611-2 – CD

2015 թվականի երաժշտական խանութների օր-Սև ուրբաթ Halo I–IV բացառիկ բոքս հավաքածուում վաճառվել է նաև Սինգլը։

## Երաժշտական ​​տեսահոլովակ
«Down in It» երգի տեսահոլովակը, որը նկարահանվել է Չիկագոյի Ուեարհաուս թաղամասում, թողարկվել է 1989 թվականի սեպտեմբերին։ Այն պրոդյուսերավորել է Ջիմ Դելոյը, իսկ ռեժիսորներն են Էրիկ Զիմերմանը և Բենջամին Սթոքսը՝ H-Gun Productions-ից։ Հատուկ տեսարաններում կիրառվել են էֆեկտներ, ինչպիսիք են հեռուստացույցի ետ ու առաջ ընկնելը, լուսային մակագրությունները և իմպուլսայինի բռնկումները։ Տեսանյութում Ռեզնորը վազում է դեպի շենքի գագաթը, մինչդեռ Քրիս Վրեննան և Ռիչարդ Պատրիկը հետևում են նրան։ Երաժշտական ​​տեսահոլովակի բնօրինակ տարբերակն ավարտվել է այն ենթադրությամբ, որ Ռեզնորի կերպարը ընկել կամ ցատկել է շենքից։ MTV-ն մոնտաժել է այս տեսարանը բոլոր դրվագներից։ Տեսանյութի ավարտը նկարահանելու համար Զիմերմանը և Սթոքսը օգտագործել են օդապարիկին կապված տեսախցիկ՝ պարաններով ամրացված, որպեսզի այն չթռչի։ Նկարահանումները սկսելուց մի քանի րոպե անց պարանները կտրվել են, և փուչիկներն ու տեսախցիկը թռել, ի վերջո վայրէջք կատարելով Միչիգանի մի եգիպտացորենի դաշտում։ Ավելի ուշ ֆերմերները այն հանձնել են ՀԴԲ-ին, որը հետաքննություն է սկսել, թե արդյոք այդ տեսագրությունը կեղծ է, որը պատկերում է ինքնասպանություն գործած անձին։ ՀԴԲ-ն պարզել է Ռեզնորի ինքնությունը, որը ավելի ուշ նկատել է․ «ՀԴԲ-ից ինչ-որ մեկը չափազանց շատ է դիտում Հիչքոք կամ Դեյվիդ Լինչ կամ մեկ այլ բան»։

Ռեզնորը *«Convulsion»* ամսագրին տված հարցազրույցում նշել է հետևյալը.Այնտեղ մի տեսարան կար, որտեղ ես պառկած էի գետնին՝ մեռածի պես, լոջերի ոճով, մենք ունեինք տեսախցիկ, որի վրա կցված էր հելիումով լցված մեծ փուչիկ: Առաջին նկարահանման ժամանակ, երբ մենք սկսել էինք նկարահանել, ես պառկել էի գետնին, երբ փուչիկը պահող պարանները պոկվել էին և տեսախցիկը թռել էր օդ: Տեսախցիկը վայրէջք էր կատարել երկու հարյուր մղոն հեռավորության վրա, ինչ-որ տեղ ֆերմայի դաշտում: Նա գտնում է այն և տանում ոստիկանություն՝ մտածելով, որ դա տեսախցիկ է մարիխուանայի համար, նրանք ցուցադրում են ֆիլմը և կարծում են, որ դա սպանության ինչ-որ տեսագրություն է, այն փոխանցում են ՀԴԲ-ին, և պաթոլոգները, զննելով մարմինը, ասում են. «Այո, նա փտում է»։ Տեսնելով, թե ինչպես են խմբի մյուս անդամները հեռանում տարօրինակ հագուստներով և կարծում էին, որ դա ինչ-որ ավազակախմբային սպանություն է։Հետքերը գտելու համար ոստիկանությունը թռուցիկներ է ուղարկում։ Նրանց հետ կապ է հաստատում H-Gun-ում մի աշխատող, որը ճանաչել է պատկերը։ Հաստատելով, որ Ռեզնորը ողջ է և առողջ, 1990 թվականի սեպտեմբերին Չիկագոյի ոստիկանության վարչությունը լրագրողներին ասել է. «եզրակացությունն այն է, որ մենք մարմին չունենք»։ Պատմությունը լուսաբանել են հեռուստատեսային լրատվական ամսագրի Hard Copy հաղորդման 1991 թվականի մարտի 3-ի թողարկման ժամանակ, որը Ռեզնորը անվանել է «Լրիվ անպետք բամբասանք։ Սա ամենի գագաթնակետէր, որը հայտնվել էր Ամերիկայի ամենավատ շոում»։ Չնայած «Down In It»-ը ալբոմը իր մեջ ներառում է «սատանայական ծիսակատարություններ», «սպանություններ», այնուամենայնիվ խմբի հարցազրույցի հատվածները ներառվել են Island Records-ի մամուլի փաթեթում՝ Pretty Hate Machine ալբոմի Մեծ Բրիտանիայում թողարկման համար։

Գոյություն ունի տեսահոլովակի առնվազն երկու տարբերակ՝ մեկը մոտ 3:50 տևողությամբ՝ օգտագործելով «Skin» ռեմիքսը, որը նույնպես հանդիպում է Pretty Hate Machine ալբոմում  և ավելի երկար՝ 6:58 տևողությամբ մոնտաժը՝ օգտագործելով «Shred» ռեմիքսը։

## Քննադատություններ
Թողարկման պահին Billboard-ը 12 դյույմանոց սինգլը բնութագրել է որպես «ագրեսիվ, միջին տեմպով տեխնո՝ ինդուստրիալ երանգով սինգլ»։ Երգի սինգլային տարբերակը մեծապես քննադատության ենթարկվել է AllMusic-ի քննադատ Քրիստիան Հյուիից, ով ներառված երկու ռեմիքսները որակել է որպես բնօրինակից ցածրորակ։ Քանի որ երեք երգերն էլ ավելի ուշ են թողարկվել  «Head Like a Hole» սինգլի մեջ, նա «Down in It» սինգլը անվանեցլ է «լիովին ավելորդ և օգտակար միայն NIN-ը լրացնողներին»։

Նկարագրելով երաժշտական տեսահոլովակի 6:58 տարբերակը Billboard-ի «արվեստագետների» ակնարկում, Բիլ Քոլմանը ասել է. «Հարդ, ֆանկի տեխնո համար, որը դառնում է նույնիսկ ավելի հուժկու՝ շնորհիվ համապատասխան հոլովակի, ինչը հստակ ներկայացնում է գաղափարը՝ հզոր արդյունաբերական տեսարանների ու պատկերների արագ մոնտաժով», իսկ հետագայում այն պարզապես անվանելել է «հիանալի տեսահոլովակ»։

Սինգլի թողարկումից կարճ ժամանակ անց նկատվել են նմանություններ Skinny Puppy-ի 1986 թվականի Mind: The Perpetual Intercourse ալբոմի «Dig It» երգի հետ։ Ռեզնորը հետագայում խոստովանել է, որ իր սկզբնական դեմո տարբերակը «լիովին կեղծված» էր։

## Քավըրներ, սաունդթրեքային ելույթներ և ժառանգություն
«Down in It» երգի ռեմիքսը օգտագործվել է 1990-ականների սկզբի Gatorade հեռուստատեսային գովազդում։ Սկզբնապես գովազդում պետք է ներկայացվեր Ջո Ջեքսոնի «Steppin' Out» երգը, սակայն Ջեքսոնը մերժել էր առաջարկը։ Ռեզնորը դատի էր տվել գովազդային պրոդյուսերական ընկերությանը երգը առանց թույլտվության անօրինական օգտագործելու մեջ։

## Երգերի ցանկ
Բոլոր երգերը ռեմիքսել են Ադրիան Շերվուդը և Քեյթ ԼեԲլանկը։

## Ծանոթագրություններ

## Գրականություն
* 

## Արտաքին հղումներ
* Nine Inch Nails' official site
* 

Կատեգորիա:1989 սինգլներ
Կատեգորիա:Ամերիկյան հիփ հոփ երգեր